Cyprinodontiformes
Fundulus heteroclitus heteroclitus femina (summa dextra) et duo mares Animalia — Chordata Superclassis : Osteichthyes  Classis : Actinopterygii  Subclassis : Neopterygii  Infraclassis : Teleostei  Superordo : Acanthopterygii  Ordo : Cyprinodontiformes  L. S. Berg, 1940     Palaeontologia 34–0 m.a.: Oligocaenum > Recens praeЄ Є O S D C P T I K Pg N Subdivisiones: Subordines Aplocheiloidei Cyprinodontoidei Synonyma Microcyprini Regan, 1909 Cyprinodontiformes sunt ordo piscium classis Actinopterygiorum, inter quos plerumque parvi aquae dulcis pisces, quorum multi, sicut poeciliidae, in aquariis domesticis populo grati sunt. Arte coniunguntur cum Atheriniformibus et aliquando in eos ponuntur. Anglice ei toothcarps appellantur, quamquam ei revera non sunt cognati cyprinidarum verarum (carps), quae ad superordinem Ostariophysos pertinent, cum cyprinodontiformes in acanthopterygios digeruntur. Familiae Cyprinodontiformium in tres greges digeri possunt: viviparos et oviviviparos (quorum omnes species fetus vivos pariunt), et oviparos (quorum omnes species ova pariunt). Greges qui fetus vivos pariunt inter se ratione differunt qua fetus ad terminum feruntur intra corpus (oviviviparitas) vel sine ovi putamine includente (viviparitas). Phylogenetice autem unus ex duobus subordinibus (Aplocheiloidei) species oviparas proprie continet, sicut duo ex quattuor superfamiliis alii subordinis (Cyprinodontoidea et Valencioidea Cyprinodontoideorum). Viviparitas et oviviviparitas libere se evolverunt ex maioribus oviparis, oviviviparitas fortasse bis.